《题寒岩寺》
宋代·丁可

大块中间一窍开，佛龛僧榻遍岩隈。群峰争汎玄云出，绝磴祇容幽鸟来。

蝠穴巧藏人世界，鳌山惊现蜃楼台。重来又与山僧别，钟鼓无情鹤自哀。

作者简介：丁可，字无可，号蟠庐，天台（今属浙江）人（《天台续集》卷五）。孝宗隆兴元年（一一六三）进士。累官监行在惠民北局。事见《嘉定赤城志》卷三三。今录诗二首。